Oposicions 2009: I una vegada seleccionats?\nOposicions 2009: I una vegada seleccionats? 0\n1276 20/07/2009, 10:49 | | #Oposicions,\nUna vegada les Comissions de Selecció han publicat la llista d'aspirants seleccionats, què diu la convocatòria sobre els tràmits a seguir?\n7.3.3 Acumulació de places vacants en el procediment d'accés.\nEn el moment de determinar els aspirants seleccionats en el procediment d'ingrés lliure, les comissions de selecció acumularan, si escau, a les places assignades inicialment per aquest procediment totes les places que hagin quedat vacants en el procediment d'accés a un cos de grup, tenint en compte que els aspirants que, havent estat qualificats d'apte en la prova de coneixements de les dues llengües oficials a Catalunya, sens perjudici de les excepcions que preveuen les bases 6.3.2 i 6.3.3 d'aquesta convocatòria, obtinguin almenys cinc punts en la valoració de la prova sempre que estiguin ocupant amb caràcter definitiu, a Catalunya, places del cos i especialitat a les quals accedeixen i hagin optat per continuar en aquestes, no consumiran plaça i, per tant, el nombre de places per aquest procediment s'augmentarà en el mateix nombre que els aspirants amb aquests requisits que superin totes les proves.\n7.3.5 Exposició pública de les llistes d'aspirants seleccionats.\nCada comissió de selecció farà pública per cada procediment la llista provisional d'aspirants seleccionats i obrirà un termini de quaranta vuit hores a comptar des del moment de la publicació per a la presentació de reclamacions per a possibles errors.\nDins de cadascuna d'aquestes llistes, els aspirants s'ordenaran tenint en compte el que estableixen les bases anteriors.\nUn cop estimades o desestimades aquestes reclamacions cada comissió de selecció farà pública per a cada procediment la llista definitiva d'aspirants seleccionats.\n7.3.6 Publicació al DOGC de les llistes úniques d'aspirants seleccionats.\nEl Departament d'Educació publicarà al DOGC les llistes úniques d'aspirants seleccionats, per cossos i especialitats, així com a la pàgina d'Internet del Departament d'Educació: http://www.gencat.cat/educacio (seguiu l'itinerari: Serveis i tràmits | Oposicions i concursos | Professorat | Ingrés i accés a cossos docents).\nEn aquesta llista figuraran, en primer lloc, els aspirants que hagin accedit des d'un cos del mateix grup o els que hagin accedit des de cossos docents de grup diferent, i a continuació la resta d'aspirants que hagin superat el procediment selectiu.\n7.3.7 Exempcions i renúncies.\nL'exempció de la realització de la fase de pràctiques no podrà suposar modificació del nombre de places assignades a la resta d'aspirants.\n7.3.8 Llista complementària d'aspirants seleccionats.\nD'acord amb el que estableix l'article 61 de la Llei 7/2007, de 12 d'abril, de l'Estatut bàsic de l'empleat públic, quan es produeixin renúncies dels aspirants seleccionats als drets derivats de la participació en el procediment selectiu, abans del seu nomenament o presa de possessió, l'òrgan convocant requerirà a la comissió de selecció afectada per renúncies una llista complementària dels aspirants que segueixen als proposats, per a la seva inclusió a la llista definitiva d'aspirants seleccionats.\nEn el termini de vint dies naturals a comptar de l'endemà de la publicació al DOGC de la llista d'aspirants seleccionats a què fa referència la base 7.3.6 d'aquesta convocatòria, aquests hauran de presentar als serveis territorials o al Consorci d'Educació de Barcelona, adreçat a la Direcció General de Recursos del Sistema Educatiu (Via Augusta, 202-226, 08021 Barcelona); per qualsevol dels mitjans que assenyala l'article 38.4 de la Llei 30/1992, de 26 de novembre, els documents següents:\nEn el cas de presentar la certificació acadèmica dels estudis realitzats, s'haurà d'adjuntar també la fotocòpia compulsada del rebut acreditatiu del pagament dels drets d'expedició del títol.\nSi la titulació s'ha obtingut a l'estranger, caldrà adjuntar la corresponent homologació o bé la credencial de reconeixement de la titulació per a l'exercici de la professió de mestre o de professor d'educació secundària.\nb) Dues fotocòpies del document nacional d'identitat (DNI). En el cas de ser nacional d'un estat membre de la Unió Europea, caldrà presentar dues fotocòpies del document acreditatiu de la seva nacionalitat o, si hi manca, dues fotocòpies del passaport. En qualsevol dels casos, el document acreditatiu haurà de ser vigent.\nd) Declaració jurada o promesa de no haver estat separat, mitjançant expedient disciplinari, del servei de cap administració pública, ni d'estar inhabilitat per a l'exercici de les funcions públiques, segons el model que figura com a annex 7 a aquesta convocatòria.\nAixí mateix, els aspirants que no posseeixin la nacionalitat espanyola hauran de presentar declaració jurada o promesa de no estar sotmesos a sanció disciplinària o condemna penal que impossibiliti l'accés a la funció pública en el seu estat d'origen, segons el model que figura com a annex 7 a aquesta convocatòria.\ne) Els aspirants que hagin manifestat la seva condició de persones amb disminucions que no hagin participat per la reserva per a aspirants amb disminucions i que hagin demanat alguna adaptació del lloc de treball hauran de presentar el dictamen que s'esmenta a la base 2.3 d'aquesta convocatòria.\nEls aspirants que hagin participat per a la reserva per a aspirants amb disminucions no hauran de presentar aquests dictàmens ja que els va presentar amb anterioritat a l'inici del procés selectiu.\nf) Sol·licitud de transferència bancària per abonar la nòmina pública, només per als aspirants que no constin ni hagin constat en la nòmina de personal docent del Departament d'Educació. S'haurà de presentar al servei territorial o Consorci d'Educació de Barcelona on l'aspirant estigui destinat durant el curs 2009-2010.\nEls que tinguin la condició de funcionari públic de carrera en situació de servei actiu i estiguin subjectes al règim funcionarial de l'Administració de la Generalitat de Catalunya, dins l'àmbit d'aplicació del Decret legislatiu 1/1997, de 31 d'octubre, estaran exempts de presentar documentació, sempre que aquesta informació ja consti al registre informàtic de personal docent del Departament d'Educació. En qualsevol cas sempre hauran de presentar dues fotocòpies del document nacional d'identitat (DNI), vigent en el moment de la presentació.\nEls altres funcionaris hauran de justificar documentalment les condicions i els requisits ja demostrats per obtenir el seu nomenament anterior i hauran de presentar:\nIndicació del cos al qual pertany, especialitat, número del registre personal assignat i si està en servei actiu.\nNombre d'anys com a funcionari de carrera.\nTítol acadèmic i data d'expedició.\nb) Dues fotocòpies del document nacional d'identitat (DNI), vigent en el moment de la presentació.\nQuan les certificacions o els fulls de serveis es refereixin als professors que han participat pel procediment d'accés a cossos docents de grup superior, aquestes reflectiran expressament que els aspirants reuneixen tots els requisits que s'exigeixen per participar per aquest procediment.\nQuan a les certificacions no es pugui fer constar alguna de les dades assenyalades a l'anterior apartat a) perquè no figuren als expedients personals dels interessats, aquests hauran de trametre separadament el document que l'acrediti, tal com assenyala la base anterior.\nAquesta opció només afecta als funcionaris en pràctiques que ja estiguin prestant serveis remunerats a l'Administració com a funcionaris de carrera, interins o personal laboral.\nL'opció retributiva es concreta en:\na) Percebre les retribucions pròpies del cos en què ha estat seleccionat, a més dels triennis reconeguts.\nb) Percebre unes retribucions equivalents al total íntegre anual del lloc d'origen, sempre que fossin superiors a les retribucions anuals íntegres del lloc on ha estat destinat com a funcionari en pràctiques.\nEn el còmput de les retribucions anuals del lloc d'origen, no es tindran en consideració els complements de càrrec, els complements de lloc, els complements de productivitat, complement de perillositat i puntualitat.\nEn el supòsit que no s'exerceixi cap opció retributiva s'aplicaran les retribucions de l'apartat a).\nAquesta opció es fa de conformitat amb el que preveu el Reial decret 456/1986, de 10 de febrer (BOE núm. 56, de 6.3.1986), modificat pel Reial decret 213/2003, de 21 de febrer (BOE núm. 52, d'1.3.2003), pel qual es fixen les retribucions dels funcionaris en pràctiques.\nEls aspirants que hagin superat el procediment selectiu i estiguin prestant serveis a l'Administració com a funcionaris de carrera, interins o personal laboral, sens perjudici de la situació administrativa o laboral que d'acord amb la normativa vigent els correspongui, hauran de formular per escrit mitjançant sol·licitud adreçada a la Direcció General de Recursos del Sistema Educatiu, si així ho consideren, l'opció relativa a les seves retribucions, de conformitat amb el que preveu el Reial decret 456/1986, de 10 de febrer (BOE núm. 56, de 6.3.1986), modificat pel Reial decret 213/2003, de 21 de febrer (BOE núm. 52, d'1.3.2003), pel qual es fixen les retribucions dels funcionaris en pràctiques.\nEls qui, dins el termini fixat, i llevat dels casos de força major, no presentin la documentació requerida, o bé aquells respecte dels quals s'observi, a partir de la revisió de la seva documentació, que els manca algun dels requisits assenyalats a la base 2 d'aquesta convocatòria, no podran ser nomenats funcionaris de carrera, sens perjudici de la responsabilitat en què hagin pogut incórrer per falsedat en la sol·licitud inicial de participació.\nEls aspirants seleccionats que, abans de la publicació al DOGC de la llista d'aspirants seleccionats, tinguin destinació per al curs 2009-2010 com a funcionaris o interins docents del Departament d'Educació, d'acord amb el que estableixi la resolució de la Direcció General de Recursos del Sistema Educatiu que regula el procediment d'adjudicació de destinacions provisionals per al curs 2009-2010, realitzaran la fase de pràctiques en les destinacions adjudicades, llevat que aquesta destinació sigui en un cos diferent del que han estat seleccionats en el procés selectiu.\nEls aspirants seleccionats que, abans de la publicació de la llista d'aspirants seleccionats al DOGC, no hagin obtingut destinació d'acord amb la resolució esmentada al paràgraf anterior i els que hagin obtingut destinació com a funcionaris o interins docents en un cos diferent del que han estat seleccionats en el procés selectiu, se'ls adjudicarà destinació tenint en compte el procediment i el número d'ordre obtingut a la llista única d'aspirants seleccionats. A aquests efectes hauran de presentar una sol·licitud de destinació provisional per al curs 2009-2010 d'acord amb les instruccions i el termini que reguli la resolució esmentada al paràgraf anterior.\nTal com s'estableix a l'article 8 del Decret 66/1999, de 9 de març, els aspirants seleccionats per la reserva d'aspirants amb disminucions tindran dret preferent per escollir vacants entre els seleccionats del procediment d'ingrés lliure, i d'acord amb el que disposi el dictamen que en cada cas ha d'haver emès l'equip multiprofessional quant a la seva capacitat per desenvolupar les funcions pròpies del lloc de treball per al qual ha estat seleccionat.\nEl Departament d'Educació nomenarà funcionaris en pràctiques els aspirants seleccionats que reuneixin les condicions requerides per a l'ingrés o l'accés al cos respectiu i que no estiguin exempts de la seva realització o que sent-ho, hagin fet sol·licitud expressa d'incorporar-se a la fase de pràctiques.\nLa data de presa de possessió a la destinació adjudicada serà l'1 de setembre de 2009. Els qui en el termini dels cinc dies següents a aquesta data no s'incorporin a les destinacions adjudicades, s'entendrà que renuncien a tots els drets que els puguin correspondre per la seva participació en el procediment selectiu.\nEls aspirants no seleccionats que hagin superat la fase d'oposició entraran, a partir del mes d'agost, a formar part de la borsa de treball de personal interí docent del Departament d'Educació, si encara no en formen, i se situaran dintre de la borsa darrera dels que ja han prestat serveis com a interins substituts en centres públics dependents del Departament d'Educació, amb l'especialitat per la qual han superat la fase d'oposició.\nAixí mateix, els aspirants no seleccionats que hagin superat la fase d'oposició i que ja formin part de la borsa de treball de personal interí docent del Departament d'Educació si no han prestat abans serveis docents dins d'aquesta, a partir del mes d'agost se situaran també darrera dels que ja han prestat serveis com a interins o substituts en centres públics dependents del Departament d'Educació i obtindran la capacitació de l'especialitat del concurs oposició, si és que no la tenien, a l'esmentada borsa de treball.\nEls aspirants seleccionats en el procediment selectiu per a l'ingrés al mateix cos en convocatòries corresponents a diferents administracions educatives hauran d'optar per una d'aquestes, de manera que renunciaran a tots els drets que els puguin correspondre per la seva participació en la resta. Els aspirants que optin per una altra comunitat educativa comunicaran per escrit a la Direcció General de Recursos del Sistema Educatiu la renuncia a l'oposició de Catalunya. En el cas de no realitzar aquesta opció, l'acceptació del primer nomenament s'entendrà com a renúncia tàcita en les restants.\nEls aspirants que hagin estat seleccionats per a dos cossos hauran d'efectuar l'opció corresponent per a la realització de la fase de pràctiques en un d'aquests, mitjançant una sol·licitud que es presentarà davant la Direcció General de Recursos del Sistema Educatiu, i se'ls ajornarà la realització de la fase de pràctiques de l'altre cos fins a l'inici del curs següent.\nEls aspirants seleccionats per més d'una especialitat del mateix cos, realitzaran la fase de pràctiques en un lloc de treball corresponent a una de les especialitats i en cas de ser declarats aptes en la fase de pràctiques esmentada, ingressaran en el cos per a totes les especialitats superades en el procediment selectiu.\nEls aspirants seleccionats que estiguin exempts de la realització de la fase de pràctiques perquè han accedit pel procediment d'accés a un cos de grup superior i aquells que acreditin haver prestat serveis, com a mínim, durant un curs escolar com a funcionaris docents de carrera podran optar, no obstant això, per ser nomenats funcionaris en pràctiques, i incorporar-se a la destinació adjudicada, i quedar exempts de l'avaluació d'aquesta. Els aspirants que s'acullin a l'opció esmentada hauran de romandre en aquesta situació fins al nomenament com a funcionari de carrera. Els qui no realitzin l'opció de ser nomenats funcionaris en pràctiques romandran en els seus cossos d'origen fins que se'ls nomeni funcionari de carrera amb la resta d'aspirants seleccionats de la seva promoció.\nA aquests efectes, aquests professors, amb inclusió dels que participen sense consumir plaça, hauran de manifestar la seva opció en el model de sol·licitud de destinació provisional per al curs 2009-2010 d'acord amb les instruccions i el termini que estableixi la resolució de la Direcció General de Recursos del Sistema Educatiu que regula el procediment d'adjudicació de destinacions provisionals pel curs 2009-2010.\nDes del moment del nomenament com a funcionaris en pràctiques fins al nomenament com a funcionaris de carrera, el règim juridicoadministratiu dels aspirants seleccionats serà el de funcionaris en pràctiques. En tot cas, la seva incorporació a la realització de les pràctiques es produirà en ocasió de vacant.\nLes destinacions que s'adjudiquin als aspirants seleccionats per a la realització de la fase de pràctiques tindran caràcter provisional i, en funció de les necessitats del servei, correspondran a les places vacants de l'especialitat per la qual han superat el procediment selectiu.\nEls aspirants seleccionats que es nomenin funcionaris en pràctiques, així com aquells que, com que estan exempts de la realització de la fase de pràctiques, han fet l'opció de romandre en els seus cossos d'origen, queden obligats a participar en els successius concursos de provisió de llocs de treball docents que es convoquin, fins a obtenir la seva primera destinació definitiva en centres de Catalunya, en la forma que determinin les convocatòries respectives.\nNo obstant això, d'acord amb el que estableix l'article 9 del Decret 67/1996, de 20 de febrer, pel qual es regula, entre altres, l'adscripció dels mestres al primer cicle de l'ensenyament secundari obligatori, restaran exceptuats del que es disposa al paràgraf anterior els qui, procedint del cos de mestres, accedeixin al cos de professors d'ensenyament secundari i es trobin prestant serveis en la mateixa àrea de l'especialitat, amb caràcter definitiu, en el primer cicle de l'ensenyament secundari obligatori en l'àmbit de gestió de la Generalitat de Catalunya. Aquesta excepció és d'aplicació també als funcionaris del cos de mestres que tenen destinació definitiva a determinats servei educatius, als funcionaris del cos de professors tècnics de formació professional i als funcionaris del cos de professors d'instituts tècnics d'ensenyaments mitjans (ITEM) que estiguin adscrits amb caràcter definitiu a un lloc de treball d'educació física.\nAquests aspirants, de conformitat amb el que disposa l'article 60.1 del Decret legislatiu 1/1997, de 31 d'octubre, seran confirmats a la destinació que estiguin ocupant, un cop s'aprovi l'expedient del corresponent procediment selectiu i siguin nomenats funcionaris de carrera del cos de professors d'ensenyament secundari.\n(Podeu consultar la regulació de la fase de pràctiques de les Oposicions 2008)\n10.1 Lloc i duració.\nLa fase de pràctiques serà tutelada, formarà part del procés selectiu i tindrà per objecte la valoració de l'aptitud per a la docència dels aspirants que han estat seleccionats.\nEs realitzarà a les destinacions provisionals que els hagin estat adjudicades, mitjançant l'exercici de la funció docent amb validesa acadèmica. La durada de la fase de pràctiques serà de sis mesos però amb un període d'avaluació mínim de tres mesos d'activitat docent. Si hi ha hagut absències justificades d'algun aspirant, aquest període mínim s'haurà de completar abans que la comissió qualificadora emeti la seva qualificació. El desenvolupament de la fase de pràctiques estarà determinat per la resolució de la Direcció General de Recursos del Sistema Educatiu que la reguli.\nLa fase de pràctiques podrà incloure activitats de formació, d'acord amb el que s'estableixi a la resolució reguladora de la fase de pràctiques.\nFinalitzada la fase de pràctiques, les comissions qualificadores avaluaran cadascun dels aspirants nomenats funcionaris en pràctiques amb la qualificació d'apte o no apte.\nPer a la valoració de cadascun dels aspirants, les comissions tindran en compte els criteris que es determinin en la resolució de regulació de la fase de pràctiques i, en tot cas, els informes del professor tutor, del director i de l'inspector del centre on l'aspirant hagi realitzat la fase de pràctiques i, si escau, dels responsables de les activitats de formació programades. En el cas dels professors d'ensenyament secundari, la tutorització de les pràctiques correspondrà al cap del departament on hagi estat assignat el funcionari en pràctiques, sempre que el cap de departament sigui un funcionari del mateix grup del cos que l'aspirant. En el cas de no ser-ho, sempre que sigui possible, la tutorització correspondrà a un altre professor del departament que sigui del mateix cos que l'aspirant.\nLes comissions qualificadores podran sol·licitar als aspirants un informe final per tal que aquests valorin les dificultats que han trobat i els suports rebuts en el desenvolupament de la seva activitat.\nEls aspirants que siguin declarats no aptes podran incorporar-se amb els aspirants seleccionats a la promoció següent per repetir, per una única vegada, la realització de la fase de pràctiques. Els que no s'incorporin per repetir la realització de la fase de pràctiques o els que siguin declarats no aptes una segona vegada perdran tots els drets al seu nomenament com a funcionari de carrera, mitjançant una resolució motivada de la Direcció General de Recursos del Sistema Educatiu, segons el que estableix l'article 31 del Reglament aprovat pel Reial decret 276/2007.\nQuedaran exempts de l'avaluació de la fase de pràctiques els qui hagin prestat serveis almenys un curs escolar com a funcionaris docents de carrera, d'acord amb el que disposa l'article 30 del Reglament esmentat.\nUn cop acabada la fase de pràctiques, el Departament d'Educació publicarà al DOGC la resolució per la qual es declarin aptes en la fase de pràctiques i aprovats en el procediment selectiu els aspirants que havien estat nomenats funcionaris en pràctiques d'acord amb el que s'estableix a la base 9.1 d'aquesta convocatòria.\nTambé es farà el tràmit necessari perquè el Ministeri d'Educació, Política Social i Esport nomeni funcionaris de carrera dels cossos corresponents als aspirants que hagin superat la fase de pràctiques, així com als exempts de la seva realització. El nomenament tindrà efectes des del dia 1 de setembre del curs escolar següent a aquell en què varen ser nomenats funcionaris en pràctiques.\nSeguiment de les llistes publicades a tots els tribunals durant el procés selectiu (inclou fase d'oposició, fase de concurs, llistes seleccionats i notes de tall).


Els robatoris en domicilis han disminuït un 80% a Argentona respecte de l'octubre i novembre de l'any passat. De fet, la tendència a la baixa dels últims anys es va veure interrompuda per la gran quantitat de furts en domicilis que es van produir a la vila el 2018, però enguany la situació és molt diferent.\nEn aquest sentit, el cap de la Policia Local, Pere Anglada, va afirmar en una entrevista a Ràdio Argentona que "des del primer dia, s'han destinat molts recursos a la prevenció de robatoris, i que els agents estan fent molta feina". Malgrat que Anglada va admetre que arribar a eliminar totalment els furts és "pràcticament impossible", les xifres d'aquests dos últims mesos els permetran "tornar a números sostenibles".\nAdoptar les mesures de seguretat pertinents\nA Argentona els domicilis que pateixen més robatoris són les cases a quatre vents on, a més a més, els lladres acostumen a actuar molt de pressa. És per això que la Policia Local assegura que el més important és conèixer les mancances del nostre habitatge i adoptar totes les mesures de seguretat que estiguin al nostre abast.\nPer últim, els agents també destaquen la utilitat de les càmeres de videovigilància i la importància de la col·laboració ciutadana. Sempre que es detectin vehicles o persones sospitoses s'ha de trucar al 93 797 13 13.\nEls veïns i veïnes d'Argentona han de tenir present que sempre que es detectin vehicles o persones sospitoses, s'ha de trucar al 93 797 13 13.


Inici Llibres>Cultura Popular>Llibre Calendari de festes amb aigua\nAquest llibre recull prop de dues-centes festes populars del calendari tradicional que estan, directa o indirectament, relacionades amb l’aigua. Hi trobaràs celebracions festives on aquest element és totalment protagonista de la seqüència ritual i altres on l’aigua, en canvi, té una presència menys visible o gairebé ni apareix.\nLlibre "Calendari de festes amb aigua"\nBarcelona: Botarga produccions\nAquest llibre recull prop de dues-centes festes populars del calendari tradicional que estan, directa o indirectament, relacionades amb l’aigua. Hi trobaràs celebracions festives on aquest element és totalment protagonista de la seqüència ritual i altres on l’aigua, en canvi, té una presència menys visible o gairebé ni apareix. Dels correaigües, les ruixades i les guerres d’aigua, a les benediccions rituals efectuades amb caràcter protector. De les banyades col·lectives als balls amb almorratxes plenes d’aigua perfumada. De les baixades d’andròmines pel riu a les processons religioses per demanar pluja. De les recreacions d’oficis fluvials a les escenificacions llegendàries protagonitzades pels personatges fantàstics de l’aigua: el bestiari aquàtic, les dones d’aigua i els simiots. Dels aplecs en fonts i pous als balls, jocs i curses amb càntirs.\nA través de 264 pàgines, l’autor fa un fascinant recorregut per algunes de les festes hídriques més sorprenents i desconegudes del país, explicades mitjançant uns textos acurats i un gran número de fotografies.


+Cultura - Lo Cinto i la Constança us conviden a passar - Agenda.ad\n'Lo Cinto i la Constança us conviden a passar'\nQuatre sessions: 11 h, 13 h, 16 h i 18 h (durada aproximada d’una hora)\nEntrada: 5 €. Venda anticipada en qualsevol dels museu gestionats pel Govern\nEl Cinto i la Constança són els masovers de la Casa Rull. D'ençà que van marxar els amos, s'han encarregat de tenir cura de la casa i mantenir-la tal com els agradava a la família. Encara que els temps han canviat, la seva manera de fer no ho ha fet gens.\nEndinseu-vos a l'Andorra d'abans tot recorrent la casa familiar i coneixent què s'hi feia a cada espai i com era el dia a dia dels habitants de la propietat.\nNota: Els aforaments són molt limitats. Per assistir a qualsevol de les activitats, es poden adquirir les entrades a les taquilles dels museus gestionats pel Govern (Museu Casa-Areny-Plandolit, Farga Rossell, Casa de la Vall, Espai Columba, Museu Casa Rull o Museu de l’Automòbil).\nHora: Quatre sessions: 11 h, 13 h, 16 h i 18 h (durada aproximada d’una hora)\nLa Capsa, espai de Creació - Jornada Portes Obertes\nExposició de pintures de Rosa Rosell Grijota: ROSAMOR, L’ART D’UNA VIDA\nDe dilluns a divendres de 9 h a 20 h\nEdifici l'Estudi, Ordino, La Massana\n'La Pitavola del Comapedrosa' · 18 anys de la creació del Parc Natural\nParc Natural del Comapedrosa, La Massana


prendre la paraula: Divendres sant, oració interreligiosa a la porta del CIE de València\nAmb el lema “l’amor no te fronteres” la HOAC de València convoca una oración interrelegiosa per les victimes de la immigració a la porta del CIE de València amb participació de cristians i cristianes junt de persones de la comunitat islámica de València\nAquest divendres sant 14 d’abril a les 21h la HOAC de València convoca per quart any consecutiu una oració interreligiosa a les portes del Centre d’Internament d’extrangers de Sapadors a València. A l’acte acudirán persones de diferents religions unides per la voluntat de fer caure murs i acollir a tot el mon en tots els països del mon.\nÉs un urgent el tancament del CIE de València, lloc on es vulneren els Drets Humans. Per això la nostra solidaritat és també un acte de denúncia social.\nEsta prevista la participación de perones del Centre de Cultura Islàmica de València que participen en la oració així com de cristians i cristianes units amb el lema “L’amor no te fronteres”. Es portaran 80 espelmes a la porta del CIE en solidaritat i record amb les 80 persones que están tancades en aquests moments en el CIE de València.\nSaludem igualment la iniciativa de la delegació diocesana de Migracions de l’Arquebisbat de València de fer un viacrucis pel llit del Turia el mateix divendres sant.\nCom va dir recentment el Papa Francisco, cal “superar la indiferència i anteposar als temors una generosa actitud d'acolliment cap a aquells que criden a les nostres portes”.\nPublicat per HOAC Valencia Sector a 12:07\nEtiquetes de comentaris: acogida, celebración, Cies NO, Defender la dignidad, HOAC, Oració\nDivendres sant, oració interreligiosa a la porta d...


Què significa maceració? - pregunteu a Decanter- Winestealssd.com - Característiques\nPrincipal Característiques Què significa maceració? - pregunteu a Decanter...\nFermentació de raïm negre Crèdit: David Silverman / Getty Images\n'Macerat' és una d'aquestes paraules d'elaboració del vi que és tan probable que vegeu en una nota de tast com en una contraetiqueta o en una fitxa tècnica.\nCom passa amb molts termes d’elaboració del vi, té una sèrie de significats i el context és el que fa referència a l’hora d’explicar el que significa l’enòleg o el revisor.\nPer començar, és a dir, l’inici del procés d’elaboració del vi, la maceració es refereix sovint a la tècnica de remullar en fred suc de raïm no fermentat a les pells, llavors i tiges del raïm triturades.\nAquest procés de maceració ajuda a lixiviar-se tanins , antocianines (responsables del color) i compostos aromàtics del raïm triturat i fins al suc del raïm. Mentre que “guisa” abans de la fermentació, el suc pren diversos caràcters que l’enòleg considera desitjables.\nEs poden macerar tots els colors del vi?\nEn teoria sí. Els vins negres són els candidats més probables, ja que es beneficien més del color i els tanins extrets de les pells de raïm, llavors i tiges. Per contra, els vins blancs són de color pàl·lid i gairebé exclusius de tanins perquè el suc té un contacte mínim amb la pell.\nEls vins de taronja (vins blancs fermentats a les pells) es maceren durant la fermentació, amb una pre-fermentació en remull fred. Els vins rosats es poden elaborar macerant suc de vi negre durant unes hores / dies per afegir color i una mica de caràcter de taní / fruita vermella abans de ‘fugir’ el suc rosat i fermentar.\nTanmateix, no tots els raïms negres es beneficien de la maceració, per la qual cosa el control de la fermentació és important i hi ha diverses tècniques que el viticultor pot utilitzar per evitar la sobreextracció o per aconseguir nivells d’extracció òptims per a l’estil desitjat.\nGestió de taps i maceració ampliada\nDurant la fermentació del vi negre, les pells i les tiges formen un ‘tap’ a la part superior del dipòsit que atrapa la calor produïda durant la fermentació, això s’ha de gestionar per evitar que el vi que s’escalfa massa i adopti caràcters ‘cuits’.\nEls viticultors poden ‘perforar’ el tap per controlar la calor, que també posa les pells i les tiges en contacte amb el vi i augmenta l’extracció de color i fenòlics. Una altra tècnica consisteix a “bombar” el vi des del fons del dipòsit per refredar el tap i homogeneïtzar la temperatura dins del dipòsit. Aquest mètode resulta en menys extracció que perforar-lo i és beneficiós per a varietats més delicades.\nLa maceració prolongada es refereix a la pràctica de deixar el vi negre en contacte amb pells, tiges i llavors després que la fermentació hagi finalitzat per tal d’optimitzar el sabor, el color i l’estructura de taní del vi.\nLa maceració finalitza un cop s’han tret les pells, les llavors i les tiges del suc, del most o del vi.\nQuè passa amb la maceració carbònica?\nLa maceració carbònica és una forma de fermentació en raïm sencer, quan s’utilitzen raïms sencers de raïm sense triturar en la fermentació dels vins negres. S'associa més comunament al raïm Gamay i als vins Beaujolais, encara que no exclusivament.\nPot referir-se a una de les tècniques descrites anteriorment, per exemple, 'el vi va patir una maceració extensa', o pot fer referència a l'ús més general del terme i per descriure un caràcter particular. Per exemple, ‘és un vi generós i elegant, ple de fruita negra picant i cireres macerades. Llibre de text Rioja. ’\nEs poden macerar begudes diferents del vi?\nAh, sí. Aiguardents com l’absenta es fabriquen macerant herbes amb un esperit base, mentre que Campari i la crema de cassis també utilitzen tècniques de maceració en la seva producció.\no a les xarxes socials amb #askDecanter\nDeterminar el pes d’un vi: pregunteu a Decanter\nMots encreuats de vi dolç...


Crítica: Estiu - Maldà ~ EspectáculosBCN\nInicio Teatro críticas Crítica: Estiu – Maldà\nNicolas Larruy 13 septiembre, 2017 14 marzo, 2022 críticas\nTres germanes separades de ben petites, que van a viure a diferents punts del país, que acaben parlant amb accents diferents (ponent, mallorquí, oriental), que no tenen res a veure l’una amb l’altra… es retroben a la casa on passaven els estius de petites… Alguna cosa va passar un dia de vacances, alguna cosa tan important que va provocar que fossin separades. Alguna cosa que les seves ments de nena petita van veure, van guardar, i que va i ve en forma de retalls i que ara, de grans, intentaran encaixar i esbrinar què va ser.\nGairebé sense escenografia, només un vell aparell reproductor de cintes i algunes cintes, un llençol i poca cosa més, a Estiu ens expliquen com la memòria ens fa males passades, com recordem algunes coses amb molta claredat, però d’altres les amaguem en un calaix tancat i no volem saber-ne res, com reescrivim els nostres records…\nLes tres germanes, que tenen més de Txèkhov del que elles volen admetre, es trobem en un lloc que evoca molts records. Alguns els volen foragitar, d’altres els persegueixen i volen seguir-los, com un fil d’Ariadna, perquè els porti a la sortida d’un laberint d’enigmes, de desconeixement. Retrobar-se a la casa on passaven els estius és el primer pas per seguir el fil d’Ariadna de la memòria que les portarà per laberints de records veritables, records falsos, records inventats… per intentar trobar la veritat.\nUn muntatge que es mou entre el present i el passat, entre el teatre i el metateatre, que es mou entre allò que està escrit i el que cal anar reescrivint…\nLa direcció d’Helena Tornero no deixa res a l’atzar i el públic va descobrint els secrets al mateix temps que la Laura, l’Antònia, i la Marta. El text, agredolç, evoca des de bon començament l’alegria dels estius d’infantesa i ens fa tornar a tots a un temps en què l’única cosa que comptava era gaudir del sol i del temps lliure. La il·luminació es mou per l’obra, enfocant les escenes o les narradores, fent que la història es mogui pel petit escenari del Maldà, com si fos un escenari enorme.\nIona Balcells (Antònia), Lorena Hernández (Marta) i Marina Collado (Laura), les tres germanes, interpreten molt bé els seus personatges i ens mostren com les tres dones, malgrat haver estat separades de petites, malgrat haver evolucionat de manera diferent, conserven el vincle que es va crear als estius compartits. Els secrets lliguen, les vacances d’estiu, els jocs, la música (gran selecció de cançons dels 80)… encara lliguen més.\nLa caracterització dels personatges ja és un indicador de com és cadascuna d’elles. Són germanes, però són ben diferents. No només per l’accent amb què parlen.\nESTIU, al Maldà Teatre, és un muntatge petit, en un escenari petit, que acaba per saltar-se totes les fronteres i es enorme, vessa per tot arreu i se’ns fica a dins. ESTIU és un muntatge evocador i ple de musicalitat.


Un projecte d’habitatge, però també de vida - Diari de Sabadell\nUn projecte d’habitatge, però també de vida\n“Can Carner no és només la finca, és un projecte de vida”. Parla la Gemma, una de les 28 perones – entre les quals hi ha 7 menors- que s’han aplegat en un projecte comú: la creació d’una cooperativa d’habitatge en les 9,5 hectàrees que ocupa la masia de Can Carner de Castellar del Vallès. Les famílies estan a punt d’oficialitzar la compra ,després d’haver fet una campanya per aconseguir finançament pel projecte. En total, es van emetre 2.000 títols participatius amb l’objectiu d’aconseguir 200.000 euros, xifra a la que van arribar la setmana pasada. “A l’agost semblava que la cosa anava fluixa, però al setembre la cosa va anar in crescendo”, explica el Situ, un altre dels membres d’aquest grup. Aquesta és una part del finançament del projecte, que està valorat en prop de 2,5 milions d’euros.\nUna representació de les 12 unitats familiars / LLUÍS FRANCO\nCada unitat familiar pagarà un preu d’entrada de 43.000 euros, i seran socis d’aquesta cooperativa amb cessió d’us, és a dir, cap d’ells tindrà la propietat, ja que aquesta serà de la cooperativa. “Un cop entrem a viure cada unitat familiar pagarà uns 850 euros de mitjana”, explica el Daniel, arquitecte i parella de la Gemma. Dins d’aquest preu, els socis pagaran la hipoteca, els subministraments, les derrames, una quota social per donar-se suport mutú, i un fons que serveirà per reconstruir la masia d’aquí a 75 o 100 anys en cas que sigui necessari. “Les famílies que fem la inversió inicial farem un esforç important, però aquest model pot perdurar per futures generacions”, assegura la Gemma.\nCom seran els habitatges?\nLa finca té dues edificacions, la masia i la casa dels masovers. Ara mateix, el grup només contempla la utilització i la rehabilitació de la primera. “Volem provar i veure com funciona”, diu el Daniel. La masia és una finca rústica del segle XII. El fet que estigui catalogada no permet fer grans variacions. Per exemple, no es permet la divisió horitzontal i, per tant, els immobles hauran de tenir espais comuns. La idea és fer dotze habitatges, un per cada unitat familiar que participa del projecte- que s’adaptaran mínimament a les necessitats de cadascuna. Alguns compartiran la cuina i d’altres en tindran una general. Per fer la rehabilitació se seguiran criteris de bioconstrucció i d’eficiència energètica.\nUn dels punts forts d’aquest projecte és la diferencia d’edat dels membres que formen part de la cooperativa. I les diferents experiències que hi aporten. Els més seniors són el Juan i la Fé, una parella de 77 anys i 66 respectivament. “Fa anys que volem viure d’una altra forma”, explica el Juan. Ells van estar a punt d’entrar en un altre projecte a Castellar, però que no va avançar degut a la compra de la propietat. “Busquem viure en un món més solidari, sempre hem lluitat per canviar el món i no es possible, doncs canviem el nostre habitatge, i volem que se segueixi el nostre exemple”, explica el Juan, que serà un dels encarregats de la suficiència alimentaria de la cooperativa i dels projectes d’horta que es volen impulssar.\nDe l’altre cantó, estan el Situ i l’Anna. Ella és professora i ell informàtic. Tots dos tenen 31 anys i són d’Arenys de Mar. “L’interés pel cohabitatge ja ve de lluny, sempre hem sigut de compartir”, explica l’Anna. Tots dos van participar de grups de cohabitatge fins que els va arribar a les mans Can Carner i s’hi van sumar. “A mesura que anàvem creixent i pensàvem que volem ser i com volem viure, la cosa tenia una clara desembocadura”, assegura l’Anna.\nVista aèria de la finca de Can Carner / LLUÍS FRANCO\nTemes:Can Carner, Castellar, habitatge


L’exdirector de RTVV considera que els regals que li feia El Bigotes eren “normals entre amics”\nPedro García Gimeno diu que no tenien "res a veure" amb les adjudicacions que RTVV va fer a Teconsa amb motiu de la visita del Papa a València el 2006\nARA Barcelona Actualitzada el 08/05/2012 17:24\n260x366 Pedro García a la sortida de l'Audiència Nacional / EFE Pedro García a la sortida de l'Audiència Nacional / EFE\nL'exdirector general de la Radiotelevisió Valenciana (RTVV), Pedro García Gimeno, ha assegurat aquest dimarts que els regals que va rebre del presumpte responsable de la trama de corrupció Gürtel a València, Álvaro Pérez, "El Bigotes", eren "normals entre amics" i no van tenir "res a veure" amb les adjudicacions que l'ens públic va realitzar per cobrir la visita que el Papa va fer a València el 2006, segons han informat fonts jurídiques.\nGarcía Gimeno, que aquest dimarts ha declarat a l'Audiència Nacional com a imputat durant gairebé tres hores, ha descarregat en els tècnics de la mesa de contractació de l'ens públic valencià la decisió de triar l'empresa Teconsa per adjudicar les tasques de muntatge dels equips d'àudio i vídeo que es van utilitzar durant la V Trobada Mundial de les Famílies, que va tenir lloc entre el 7 i el 9 de juliol del 2006. "Jo només signava", ha assegurat.\nDurant l'interrogatori, la fiscal Anticorrupció li ha preguntat pels vestits de la botiga Milano de Madrid que va rebre d'Álvaro Pérez i de les empreses Easy Concept i Orange Market. "Conec l'Àlvaro de tota la vida, som amics i no tenim cap tipus de relació comercial", ha comentat a la sortida de l'Audiència Nacional. Davant del jutge, ha assegurat que El Bigotes li aconseguia la roba més barata a Milano perquè "coneixia els propietaris i li feien un bon preu", encara que ell sempre li "pagava en efectiu" els vestits que li facilitava.\nLa televisió pública valenciana va adjudicar a l'empresa Teconsa –amb motiu de la V Trobada Mundial de les Famílies– un total de 7.493.600 euros. L'encàrrec va ser subcontractat després a les "empreses pantalla" Apogee, Impacto Producciones, Sirius Show Equipement, Wild Electronic Design, Castaño Corporate i Free Consulting, que haurien girat factures presumptament falses per valor de 1.242.690 euros.\nCanal 9 acumula un deute de més de 1.200 milions d'euros i el gener passat va plantejar un ERO que podria reduir la plantilla a un terç i afectar més de 1.000 treballadors.


Informació de l’ús de galetes (cookies)\nLes galetes són informació breu que s’envia i s’emmagatzema en el disc dur de l’ordinador de l’usuari a través del navegador quan aquest es connecta a un web. Les galetes es poden utilitzar per demanar i emmagatzemar dades de l’usuari mentre està connectat per facilitar-li els serveis sol·licitats i que no se solen conservar (galetes de sessió), o per conservar les dades de l’usuari per a un altre tipus de serveis futurs i que es poden conservar per temps indefinit (galetes persistents). Les galetes poden ser pròpies o de tercers.\nGaletes tècniques, que faciliten la navegació de l’usuari i la utilització de les diferents opcions o serveis que ofereix el web, com ara identificar la sessió, permetre l’accés a determinades àrees, facilitar comandes, compres, formalització de formularis, inscripcions, seguretat, facilitar funcionalitats (vídeos , xarxes socials, etc.).\nGaletes de personalització, que permeten a l’usuari accedir als serveis segons les seves preferències (idioma, navegador, configuració, etc.).\nGaletes d’anàlisi, que permeten l’anàlisi anònim del comportament dels usuaris del web i que permeten mesurar l’activitat de l’usuari i elaborar perfils de navegació per tal de millorar els llocs web.\nGaletes de publicitat personalitzada, que permeten la gestió dels espais publicitaris del web sobre la base del comportament i hàbits de navegació de l’usuari, d’on se n’obté el perfil i aquest fet permet personalitzar la publicitat que es mostra al navegador de l’usuari.\nAl web de Barnalex únicament utilitzem galetes tècniques, de personalització i anàlisi, pròpies i de tercers, que en cap cas tracten dades de caràcter personal ni capten hàbits de navegació per a fins publicitaris.\nPer això, en accedir al nostre web, en compliment de l’article 22 de la Llei de serveis de la societat de la informació, atès que tractem galetes d’anàlisi, li hem sol·licitat el consentiment per utilitzar-les, que en tot cas s’instal·laran passat un termini de temps prudencial perquè l’usuari tingui temps de decidir donar el consentiment o no.\nDe totes maneres, l’informem que pot activar o desactivar aquestes galetes seguint les instruccions del seu navegador d’Internet.


Rafel Forteza Fontaner Colònia de Sant Pere - Rafel Forteza, fontaner Artà\nRafel Forteza, fontaner Colònia de Sant Pere\nPISCINES I REGS\nEmpresa familiar des de 1980\nFontaners, Colònia de Sant Pere\nEmpresa familiar fundada l’any 1980 per Joan Forteza, qui durant més de 30 anys va estar al capdavant de l’empresa. Amb el pas dels anys va transmetre el seu saber i formació al seu fill Rafel Forteza qui avui en dia està al càrrec.\nDes dels inicis hem duit a terme instal·lacions de fontaneria, calefacció i gas. Oferim un tracte directe amb el client i la confiança de quasi 40 anys d’experiència. Treballam sempre amb materials de qualitat i amb instal·ladors de professionalitat contrastada.\nTreballam amb les principals marques comercials\nEmpresa autoritzada per la direcció general d’indústria\n(Instalaciones Térmicas en Edificios)\nInstal·lador productes petrolífers\nInstal·lador de Gas II\nInstal·lador d’aigua freda sanitària\nManipulador Gasos fluorats\nfontaner Colònia de Sant Pere\nRealitzam des del disseny, la instal·lació o la reforma del seu bany fins a la reparació sanitària, instal·lació de mampares de dutxa, banyeres, hidromassatge…\nPrincipals marques amb les que treballam:\nAigua calenta i instal·lació d’encalentidors elèctrics i a gas.\nNo tenim cap inconvenient en dissenyar el seu confort, sòl radiant, radiadors, aerotèrmia.\nInstal·ladors autoritzats R.I.T.E., productes petrolífers, gas.\nEstufes de pellet (calefacció)\nServei tècnic Mallorca\nPlaques solars (estalvi energètic)\nInstal·lacions amb panells solars, instal·lacions termosifòniques,\npressuritzades o drain-back.\nInstal·lació bombes de calor Split/multisplit o conductes.\nInstal·lació de piscines, equips de filtració, bombes,\nelectròlisi Salina, Regulació PH.\nInstal·lació de reg per aspersió amb programador automàtic,\nregs per goteig.\nInstal·lacions de gas natural i GLP, termos, calderes, cuines…\nDescalcificació d’aigua, osmosis, clarificació.\nCarrer Sant Joan Evangelista, 37\n07579 Colònia Sant Pere\nArtà – Illes Balears\nT. +34 630 61 83 88


5 rutes circulars sorprenents a la província de Barcelona | femturisme\n5 rutes circulars sorprenents a la província de Barcelona\nT'animes a fer una volta? Les rutes circulars a la província de Barcelona et permeten gaudir de paisatges diferents des del principi fins al final. Ni tornes pel mateix camí ni t'has de preocupar d'on has deixat el cotxe. Perquè puguis escollir on t'agradaria anar, et proposem 5 rutes circulars per 5 comarques, totes sorprenents.\nUna ruta pels qui tenen ganes de caminar, són una mica més de 6 hores fins al turó de la Muntanyola passant per l'ermita de Sant Esteve. Si t'agrada la bicicleta, aquesta ruta és per caminants i per ciclistes que vulguin descobrir la comarca d'Osona. Si decidiu acabar la jornada amb un tomb per Tona, també podeu pujar el turó que domina la vila. A dalt, gaudireu d'unes vistes espectaculars de la plana de Vic i podreu veure de prop les restes de l'antic castell de Tona i l'església romànica de Sant Andreu.\nUna proposta familiar i senzilla, una volta circular d'unes 3 hores de duradaal voltant de Sant Feliu de Codines que s'endinsa pels boscos de la riera de Vallbona i torna a la població vorejant els cingles del Perer. Una proposta per descobrir la comarca del Vallès Oriental. Per completar la visita, podeu consultar els horaris de visita d'un dels espais més emblemàtics de Sant Feliu: el Cim de les Àligues, un centre que permet conèixer de prop aquests magnífics ocells a través de visites comentades i també de vols en llibertat que es desenvolupen en un mirador natural davant de tots els visitants.\nUna proposta a la comarca de l'Alt Penedès, el Camí del Samsó recorre l'alta conca del riu Foix i de la riera de Pontons, una excursió de 5 hores de durada per un entorn rural entre vinyes, masies, boscos i petites poblacions. Se surt de la plaça de la Vila de Torrelles de Foix i poca estona després es topa amb l'ermita de Sant Joan de la Muntanya que val la pena apropar-s'hi tant per la riquesa arquitectònica –és un edifici romànic del segle XI– com per la panoràmica que ofereix. Passat el coll de la Creu de Sapera, hi ha Les Dous, àrea recreativa amb unes fonts de 35 dolls envoltats per un gran salt d'aigua i un berenador on poder dinar i passar el dia.\nProposta per gaudir d'unes magnífiques vistes de la comarca del Baix Llobregat de 5 hores de durada, una ruta pels turons que envolten la població de Torrelles de Llobregat. El punt de partida és la plaça de l'Ajuntament de Torrelles de Llobregat, però un cop se surt de l'entramat urbà ja es troba una masia, la de Can Reinal. Un dels moments més espectaculars de la ruta és, una mica més endavant, quan es puja al cim del Puig de Vicenç que ofereix una panoràmica sobre el delta del Llobregat, el Garraf, Collserola i Barcelona.\nRuta circular per la comarca de l'Anoia que ressegueix els principals escenaris d'una de les batalles més rellevants de laguerra de 1714, una excursió de més de 4 hores de durada pels camins on van lluitar més de 57.000 homes a principis del segle XVIII. La batalla dels Prats de Rei va tenir lloc el 1711, tres anys abans de la caiguda de Barcelona. Hi va participar un gruix important de les tropes i comandaments del país. Després de quatre mesos, el mariscal Starhemberg va obligar l'exèrcit borbònic a fugir a Lleida, però el conflicte que va acabar el 1714 amb la derrota de Catalunya i la pèrdua de les llibertats nacionals del país. El setge de la capital és un dels episodis més cruents. De fet, la Diada Nacional de Catalunya se celebra cada 11 de setembre perquè va ser un dia com aquest que la ciutat va caure a mans de les tropes de Felip V. A Els Prats de Rei també podeu visitar el Museu Josep Castellà on descobrireu la història de l'antic poblat ibèric i de la vila roma de Sigarra.\nUn parc temàtic on trobaràs l'exposició de maquetes a escala 1:25 de…\nPetita empresa familiar de lloguer de bicicletes elèctriques i complements, ubicada a…\nLa ruta dels tres monts\nLa ruta dels 3 monts és un viatge que transcorre per…\nLa plana penedesenca és ideal per descobrir-la amb bicicleta,…\nSi necessites fites per sortir a caminar, et proposem 2…\nEntre el Vallès i el Maresme s'alça…\nEn aquest cas t'expliquem un circuït que és preferible…\nGimcana de la Rosa de Calaix de Sastre a Sant Feliu de Llobregat\nL'organització Calaix de Sastre porta al carrer la Gimcana de la Rosa, dins les Festes de Primavera. Inscriu-t'hi!\nL'objectiu de la Fira del Conte de Palamós és promoure la literatura infantil i juvenil mitjançant els contes i els àlbums il·lustrats. Durant tot el dissabte…\nObra de teatre El Silenci dels Telers a Sant Julià de Ramis\nSant Julià de Ramis acull l'adaptació teatral del llibre d'Assumpta Montellà El silenci dels telers. L'obra dóna veu a les dones i nenes que durant dècades van treballar…


El Campus Extens compleix el desè aniversari de la seva creació - URV Activ@\nM. Carme Domingo i Josep Maria Gomis durant el recital.\nAquest curs se celebren els deu anys de la creació del Campus Extens, després que als anys 2007 i 2008 es van crear el que aleshores van anomenar-se Antenes del Coneixement a Salou, Cambrils i Amposta, avui anomenades seus del Campus Extens. Tenen per objectiu captar les necessitats del territori i donar-hi resposta apropant el coneixement que es genera a la Universitat. Salou, que va ser el primer municipi a tenir seu, va acollir ahir dimarts 17 d’octubre la inauguració del curs del Campus Extens, en què la mezzosoprano M. Carme Domingo i el pianista Josep Maria Gomis van oferir-hi un recital líric.\nEl Campus Extens està present en 13 municipis de la demarcació de Tarragona, que programen més de 200 activitats cada any amb un impacte sobre 8.500 persones de mitjana. Durant la inauguració, el rector Josep Anton Ferré va explicar que això permet mantenir la relació entre el territori i la Universitat i va recordar que el conjunt dels municipis amb seu suposen més de la meitat de la població de la demarcació de Tarragona. D’altra banda, la responsable de la seu del Campus Extens de la URV a Salou, Charo Ferrer, va emplaçar els assistents a l’acte commemoratiu que la seu celebrarà a l’abril: un concert a càrrec de l’Orquestra i la Coral de la URV.\nDurant el recital M. Carme Domingo, professora associada de la URV, i el pianista Josep Maria Gomis van oferir peces que tractaven l’amor com a tema des de diversos punts de vista, i van escollir des de cançons populars catalanes fins a Carmen, de Bizet.\nEl Campus Extens de la URV compta amb la col·laboració dels ajuntaments, que posen a disposició els espais municipals per a les activitats de les antenes, el suport econòmic de la Diputació de Tarragona i la col·laboració de l’Institut Ramon Muntaner. Les activitats que la Universitat ofereix a través de les seus pretenen fer arribar el coneixement que genera a la població general, per contribuir al desenvolupament del territori i acomplir així la tercera missió.\nEl futur del Campus Extens passa per eixamplar la presència a les tres comarques on actualment no hi ha seus, el Baix Penedès, el Priorat i la Terra Alta, i fer partícips del projecte municipis que, tot i no tenir-ne, hi tinguin interès. A més a més, durant els propers cinc anys, les diverses seus del Campus Extens celebraran els deu anys de creació.\nArxivat a: Campus Extens, URV-Societat\nAmb les etiquetes: Campus Extens, Campus Extens a Salou


Pis venda Barcelona Ciutat Vella Bany Nous - Plaça Del Pi (special Condition)\nREF: 142VE22NB1P file_copy Copiar l'enllaç\nPRECIÓS LOFT EN VENDA AL GÒTIC\nFantàstic loft executiu de 75 metres quadrats útils en el cor de l'Barri Gòtic. El pis disposa d'un gran saló amb grans finestrals de doble vidre i una decoració moderna i de moda realitzada per un equip de professionals. Inclou una habitació doble en altell, un bany amb dutxa, una cuina equipada amb tots els electrodomèstics necessaris, un vestidor, una galeria, i un balcó. Trobem sòl en parquet en tot l'habitatge i porcelànic en zones humides. L'habitatge està equipada amb aire condicionat i calefacció per bomba de calor.\nLa zona està plena de comerços i serveis i es troba molt ben comunicada amb la resta de la ciutat. La parada de metro més propera és Liceu .\nProducte tradicionalment dedicat a l'lloguer de temporada amb molt bon rendibilitat.


Espinacs amb xampinyons i tofu adobat - L'Espiga d'Or\nby admin | abr. 17, 2016 | Dinem, Receptes, Sopem | 0 comments\nAprofitem les verdures de temporada: avui li toca el torn als espinacs!\nQuè ens aporta l’espinac?\nSòn unes verdures amb un gran valor nutricional, molt riques en vitamines i minerals. Són antioxidants, regulen el trànsit intestinal per l’alt contingut en fibra, riques en vitamines A,C,B,E, K i F gràcies a les quals tenen propietats cicatritzants, tonificants i vigoritzants.\nEntre els minerals destaca la calç (moltres vegades em pregunteu…si no prenc làctics…d’on aconsegueixo la calç? doncs l’espinac pot ser un gran exemple!) , el ferro, magnesi, potassi, fòsfor i iode.\nEls efectes sobre l’organisme a destacar és que són rics en antioxidants i tenen efectes anticancerígens destacats, milloren la fatiga crònica, milloren la fertilitat masculina i femenina.\nQui hauria de vigilar i no excedir-se en el su consum?: Les persones amb càlculs renals, ja que són rics en àcid oxàlic, que en combinar-se amb altres minerals es formen els oxalats, que poden originar, si som propensos, càlculs renals.\nI les persones amb migranyes, ja que contenen histamina que pot ocasionar mal de cap en persones propenses.\nperò….com els cuinem? Tendim a fer-los a la paella amb una mica d’oli, amb panses i pinyons (“a la catalana”), en truita i…poc més oi?\nAquí doncs la meva proposta:\nEspinacs, xampinyons (1/4 part de xampinyons), porro, avellanes torrades , tofu, farigola, oli d’oliva i salsa de soja.\nPosem a adobar el tofu previament tallat a làmines d’un gruix de 0,5 cem. L’adob el farem amb: farigola, oli d’oliva i salsa de soja.\nTallarem el porro en rodó, netejarem els xampinyons i els tallarem per la meitat i a quarts si són molt grans i netejarem els espinacs.\nPosarem a sofregir el porro amb un rajolí d’oli d’oliva i quan estigui cuit afagirem els xampinyons i passats uns 5 min. els espinacs fins que tot quedi cuit. Si cal afagirem una mica d’aigua però de ben segur no caldrà ja que tant el xampinó com l’espinac en tenen molta.\nFarem una picada a morter de les avellanes i les afagirem deixant que faci xup xup.\nCourem a la planxa el tofu i també ho incorporarem a la cassola juntament amb l’adob restant.\nÉs un plat senzill i molt gustòs…sobre tot, una altra manera de menjar els espinacs.\nPer completar l’equilibri de l’àpat l’acompanyariem d’uns tallarins de quinoa o d’un cous cous d’espelta o d’una llesca d’un bon pa integral!\nQue vagi de gust!! per qualsevol dubte us podeu posar en contacte amb mi a lespigador@mail.com


Tag Archive for "alps" - CopetDeRatera\naventura alps india Fang riu assegurança senderisme Muntanya medi ambient 50 cims EEUU docum andes allaus mapes motivació ESF grimpada patrocini Aconcagua corsega Mar natura temps dinamic Ski tecnica cova europa antartida viatges barrancs opinió curiositats guerra civil 50cims tresmils re6team madeira Delta de l'Ebre esquí de muntanya youtube documental alpinisme Arnau dinahosting UEC Tortosa Piotr bolets turisme amb nens downhill gps espeleologia 3mils 112 sponsors turisme kayak curs via ferrata colaboradors Trailwalker toubkal justícia social Club espeleologia dinamics Oceania pel mòn obus fauna exploració patrocinadors tempesta Àfrica escalada pirineus wikiloc btt marxa Platja Ebre meteorologia responsabilitat Àsia pluja viatjes escapades solidaritat meteo aigua expedicions bibliografia Amèrica trekking material roadtrip parapent esquí neu conscienciacio rutes ecologia videos excursions IntermónOxfam cooperació terra suïssa 50x50 port llicències Ports canyoning coves\nPublicat: març 20th, 2014\nEl 2012, Aitzol i jo vàrem realitzar aquesta fantàstica aresta prop de Coumayeur (Itàlia)- Alps italians. Vàrem deixar el cotxe en el telefèric Funivie Monte Bianco i ens vàrem allotjar en el refugi Torino. El dia següent vam sortir de matinada cap a una de les arestes més interessants del Alps: La aresta del Rochefort. Al principi es creua per un glaciar con un plateau amb moltes grietes. Quan s’arriba a la roca hi ha una llarga i exigent grimpada fins al coll del Dent du Geant. L’Aitzol i jo ens vam afanyar en ser els primers en ascendir aquesta ruta , ja que hi ha molt perill de despreniments de roques per part de les altres cordades. D’allí seguirem per la preciosa aresta, molt aèrea i exposada amb pendents de fins a 70º. Anar en compte perque en aquell punt ni tan sols l’autodetenció ens salvaria d’una caiguda al buit.\nPublicat: febrer 18th, 2014\nEl gran Dolomiti Superski es mereixia una segona visita. Tot i que el 2011 hi vam fer una expedició a fons, aquest any hem volgut repetir en aquest espai natural que és una autèntica meravella tant en hivern com en estiu.\nLa successió de borrasques que han assolat en les últimes setmanes la costa atlàntica i cantàbrica amb temporals, van continuar fins als Alps descarregant grans quantitats de neu. Hi havia pistes amb més de 3 i 4 metres de gruix de neu i unes condicions magnífiques de fòra pista amb neu pols i amb la única prevenció que hi havia un nivell 3 (sobre 5) de perill d’allaus- risc moderat.\nSituada a cavall entre les regions italianes del Veneto i Trentino-Alto Adige(SüdTirol), el Dolomiti Superki és la major àrea esquiable del món, parlant sempre de dominis on no totes les seves pistes estan connectades per remuntadors però gestionats per una empresa comuna. En total són 12 àrees que sumen 1.200 quilòmetres, totes unides sota un mateix forfait. El seu parc de remuntadors és capaç de transportar més de 630.000 esquiadors a l’hora.\nEls seus responsables arriben a qualificar aquest vast domini, com una ‘màquina de guerra’ perfectament greixada i sempre en moviment gràcies a una plantilla de més de 3.000 persones en plena temporada.\nAlgunes dades de Dolomiti Superski:\n- Àrea esquiable: 3.000 km2\n- Quilòmetres de pistes: 1.200\n- Remuntadors: 450\n- Capacitat transport: 630.000\n- Treballadors: 3.000\nPublicat: agost 7th, 2012\nEn principi, la meva idea era realitzar els cims per la zona de Zermatt pero com en les meves últimes expedicions, les previsions meteorologiques preveien que la situació es complicaria durant la setmana.\nAixí doncs, Aitzol i jo varem aprofitar els dos primers dies de bon temps per escalar els primers cims de l’alta ruta del Monte Rosa. El primer dia vàrem agafar el telefèric que va desde Zermatt fins al Klein Matterhorn a un mòdic preu: només 99CHF! la reputamarequelsvaarribarapariiiir! lo que ve a ser uns 82€. Pèro tenia molts pocs dies als Alps i no volia realitzar trekkings sense cap interès com és la pujada fins al Klein matterhorn. Bé, l’unic interès que tè és la magnífica vista de l’imponent Cervino (o Matterhorn): la piràmide perfecta.\nUn cop al Klein Matterhorn (“petit matterhorn”) vàrem empendre la travessa a travès d’un petit plateau i un gran pala de neu sense complicacions fins al cim occidental del Breithorn amb 4165m. seguint la cresta molt senzilla arribarem al cim central del Breithorn 4.160m. Emprenem la baixada per una altra gran pala i seguim la traça en una travessia per davant del Polux i el Castor. Continuarem baixant fins al refugi Ayas per una zona amb grietes i alguns seracs. Es tracta d’uns bons cims com a aclimatació per a cims com el Monte Rosa o el Cervino.\nAl dia següent sortim de matinada cap al Polux. A travès de la pala de neu esquivem les grietes i adelantem unes cuantes cordades plantant-nos en un plis al collat entre el Polux i el Castor. D’allí ens desviem a l’oest fins la gran pared de roca del Polux i emprenem la grimpada fins a la estàtua de la Verge des d’on ja es veu el cim. Abans de l’estatua hi ha un parell de passos complicats pero estan equipats amb cordes fixes. Des de l’estatua de la verge és una cresta empinada de neu algo aèrea fins el cim del Polux amb 4092m. Des del cim magnífiques vistes de tot el massís del Monte Rosa, el Castor, el Cervino i al fons el Montblanc, Gran Paradiso,etc. Despres vam empendre la travessia cap al Klein Matterhorn doncs les previsions no eren bones per a la tarda i efectivament va haver tempesta.\nL’Aitzol i jo vam decidir esquivar el mal temps i ens vam desplaçar fins a Chamonix i d’allí a través del tunel del Montblanc fins a Coumayeur (Itàlia). Vàrem deixar el cotxe en el telefèric Funivie Monte Bianco (34€) i ens vàrem allotjar en el refugi Torino. El dia següent vam sortir de matinada cap a una de les arestes més interessants del Alps: La aresta del Rochefort. Al principi es creua per un glaciar con un plateau amb moltes grietes. Quan s’arriba a la roca hi ha una llarga i exigent grimpada fins al coll del Dent du Geant. L’Aitzol i jo ens vam afanyar en ser els primers en ascendir aquesta ruta , ja que hi ha molt perill de despreniments de roques per part de les altres cordades. D’allí seguirem per la preciosa aresta, molt aèrea i exposada amb pendents de fins a 70º. Anar en compte perque en aquell punt ni tan sols l’autodetenció ens salvaria d’una caiguda al buit. Acollonaaaant!. Aquesta magnífica aresta de neu i gel ens portarà fins a la pared de roca del Aiguille du Rochefort. Grimpada encara més dura fins al cim de l’Aiguille du Rochefort amb 4001m. Tornem a baixar fent ràpel ja que desgrimpar és molt perillòs i reseguim l’aresta esquivant cordades en punts on només hi cap un peu fins al Dent du Geant que és una mole de roca molt impressionant que es pot escalar si encara teniu forçes. La roca està equipada amb cordes fixes. El dia que vam anar nosaltres hi havia molt de follòn en la via, i inclús va acudir un helicòpter de rescat. Així doncs vam decidir baixar cap al refugi mentre altres cordades d’inconscients pujaven cap al cim amb previsions meteològiques un altre cop nefastes per a la tarda. Així doncs, un cop al refugi agafem los pataquets i emprenem el retorn a Chamonix fugint un altre cop de les tempestes.\nEl dia següent, l’Aitzol i jo matinem i ens unim a l’Enric i el Toni per a agafar el primer telefèric a l’aiguille du Midi (45.60€) per ascendir al Montblanc du Tacul. Ens endinsem en el tunel de roca i de gel i sortim amb les primeres llums del dia a l’aresta de l’aiguille que és curta pero bastant aèrea. Desprès creuarem el plateau fins a la pala empinada que creua per baix d’alguns seracs que estaven bastant perillosos. En aquest punt ens vam donar molta pressa ja que hi ha hagut molts accidents fatals en els últims anys. Al passar el Toni i l’Enric per aquest punt hi va haver un petit despreniment en aquest punt pero sense problemes. Un cop a dalt del coll deixarem la ruta dels 4mil que ens portaria al Montblanc a través del Mont Maudit on es pot veure els rastres de l’allau que es va cobrar les últimes víctimes dels Alps el mes passat. Ens vam afanyar en recòrrer els últims metres d’aresta nevada ja que es podien veure els cumulunimbus al fons que amenaçaven tempesta per la tarda segons les previsions. El vent era molt fort fins a arribar a la base de la pared de roca i gel que s’ha d’escalar fins a arribar al cim del Montblanc du Tacul 4248m. Quatre fotos al cim i baixem cagant llets fins al plateau per a empendre la pujada de l’aresta fins al l’Aiguille de Midi mentre una altra vegada ens creuem cordades d’inconscients que surten cap al cim. Per la tarda un cop a Chamonix, veiem com les previsions es tornaven a fer realitat i una tempesta brutal s’apoderava del massís del Montblanc. En les notícies dirien que 3 espanyols quedarien atrapats el dia despres en el Mont Maudit sobrevivint en un forat fet a la neu durant hores a -17ºC essent finalment rescatats al dia següent quan la tempesta va amaïnar. Ja es prou difícil la muntanya com per a anar complicant la troca amb imprudencies com aquestes…\n5 cuatremils en 5 dies disfrutant de la muntanya amb escalades interessants i arestes increíbles. Que més es pot demanar?\nVols veure del Fotos i les rutes? fes click!


Els Mossos detenen un home acusat de cometre 21 robatoris en supermercats arreu de Catalunya\nper Redacció divendres, 16 de juny 2017 - 14:00h\nEls Mossos d'Esquadra van detenir dilluns a Esparreguera (Baix Llobregat) un home acusat de cometre 21 robatoris arreu de Catalunya. Concretament, la lladre va cometre els robatoris en supermercats situats a les comarques de l'Anoia, Baix Llobregat, Barcelonès, Pla d'Urgell, Urgell i Vallès Occidental. El lladre, que té 60 antecedents per fets similars, és un veí de Barcelona de 33 anys i de nacionalitat armènia. Va ser quan circulava per l'A-2 amb el maleter ple de material sostret. Es dóna la circumstància que l'home hauria tingut aquell mateix matí un judici a Igualada i abans i després del judici hauria robat en dos supermercats.\nDurant la investigació es va constatar que es tractaria d'una única persona, que realitzava els furts sempre seguint un mateix 'modus operandi'. Sostreia els productes de les botigues col·locant-los, tant en un carretó gran de la compra com en un de petit, i quan ningú mirava, passava per la línia de caixa, sense comprar res. D'altres vegades anava amb una bossa de plàstic rígida i opaca, dins d'un carretó o dins dels pantalons, i que sortia per la porta d'entrada sense abonar-los. Els agents van esbrinar que aquesta persona cometia els furts arreu del territori català i utilitzava un vehicle en els seus desplaçaments. Després de tractar tota la informació obtinguda, els investigadors van realitzar diversos seguiments per a demostrar que actuava reiteradament i van constatar que aquest era el seu mitjà de vida.\nUn veí de Lleida rebenta sis cotxes en un dia i s'emporta tots aquests objectes


TANCA ELS ULLS, OBRE ELS SENTITS\nIcePeach és un préssec únic de pell suau de color blanc marfil i forma rodona i uniforme. El seu interior és crocant, i el seu sabor intens, aromàtic i dolç.\nEs pot consumir a temperatura ambient o degustar en fred sense que perdi el seu deliciós sabor, fet que el converteix en un dolç natural, sa i refrescant. A més, la seva conservació és excel·lent i molt superior a qualsevol altra varietat de préssec: més de 10 dies dins el frigorífic, fet que li permet conservar totes les seves propietats durant més temps tot i haver estat recol·lectat madur a l'arbre.\nIcePeach es pot trobar en dos formats diferents: en una caixa Premium de disseny amb 4 unitats curosament seleccionades, ideal per a regalar i compartir en ocasions especials; i en el lineal dels punts de venta on es pot adquirir per peces.\nDeixa't sorprendre per IcePeach, el préssec Premium.\nConservar correctament Icepeach\nLa pell de colormarfil d’Icepeach és bonica però delicada. S’han d’evitar els cops al manipular els fruits, així com els canvis sobtatsde temperatura (mantenir-lo sempre dins o fora de la nevera), ja que això pot provocar una pèrdua accelerada de la consistència.\nDiversos estudis i panells de test realitzats a Espanya i Itàlia demostren que IcePeach té tres dels atributs més apreciats pels consumidors europeus: un alt contingut en sucres que apareixen de manera natural en la fruita (fructosa), una baixa acidesa i un interior crocant.\nUn complement perfecte per a la salut\nEl consum habitual de fruita és essencial per a portar una dieta sana i equilibrada. Icepeach, a més del seu sorprenent sabor, proporciona un suport natural de minerals i vitamines com Calci, Ferro, Vitamines A i C, i també de fibra, molt important per a regular el trànsit intestinal i millorar la flora de l’intestí.\nEl seu nivell d’antioxidants, especialment de polifenols, molt importants per prevenir l’envelliment cel·lular, és superior al d’altres préssecs. I, el seu alt contingut en aigua, en sucres naturals i el seu baix contingut calòric el fan un aliment ideal tant per a nens com per a adults.


L’‘open banking’ impulsa les aliances entre empreses i bancs | Ser on siguis\nL’‘open banking’ impulsa les aliances entre empreses i bancs\nAmb l’arribada de la legislació PSD2 es va obrir la porta a noves funcionalitats relacionades amb les finances\nLes entitats bancàries estan en evolució constant. El seu negoci no ha estat aliè a la transformació digital que viuen totes les indústries, més intensa en els últims temps a causa de l’impacte de la pandèmia de la COVID-19, i amb un model que ja té poc a veure amb l’enfocament tradicional, en què predominava la presencialitat per davant del món digital.\nA aquesta actualització hi ha contribuït la nova regulació europea, coneguda com a PSD2, que ja ha estat elevada a la legislació espanyola mitjançant el Reial decret llei 19/2018, de serveis de pagament. Aquesta normativa ha impulsat l’open banking o banca oberta, un nou paradigma del qual se sentirà parlar cada vegada més els anys vinents i que serà un autèntic impuls per a les empreses en la seva relació amb la indústria bancària i els serveis financers.\nUna banca més oberta però igual de segura\nL’open banking és un nou model que afavoreix l’obertura de la infraestructura bancària a tercers aliens a l’entitat. A través de les application programming interfaces (API), qualsevol proveïdor de serveis (anomenats third party providers o TPP) pot accedir a la informació i a les dades bancàries dels clients per engegar aplicacions o funcionalitats, mantenint la seguretat i la privacitat que exigeix aquest procés.\nL’impuls d’aquesta nova tecnologia ha arribat de la mà d’aquesta directiva PSD2, que obliga els bancs a permetre l’accés a la informació dels seus clients i que aquests puguin compartir-la, si volen, amb altres empreses. Per tant, qualsevol usuari pot autoritzar tercers a accedir a les seves dades financeres amb l’objectiu de proporcionar-los nous serveis.\nEncara que l’accés de tercers podria suposar un risc, la veritat és que la seguretat i la privacitat estan garantides. A més, la cessió d’aquestes dades permet agilitar i simplificar infinitat de processos, com la sol·licitud de crèdit, la possibilitat d’agregació de comptes bancaris i l’accés a promocions especials i a millors condicions de finançament o inversió.\nPer a Julia Holzgreve, directora d’Open Banking & Ecosystem Partnerships de Keen Innovation AG, l’open banking proporcionarà una nova experiència als usuaris, a més d’oferir una bona oportunitat als bancs per innovar, crear diferents models de negoci i obrir nous mercats. Una nova realitat tecnològica que no farà marxa enrere: “Va passar el mateix amb l’expansió de les targetes de crèdit: la banca oberta és un model nou que fa impossible que es torni a la mentalitat tradicional”.\nPer la seva banda, Carlos Figueredo, CEO d’Open Vector, creu que l’open banking és la revolució més gran del sector bancari dels últims 25 anys, tant per la forma com es comparteixen les dades bancàries com pel nou model d’interacció entre entitats i clients.\nMés integració bancària per a les empreses\nEls dos serveis que més èxit tenen arran de l’aprovació de la PSD2 són els serveis d’agregació de comptes (account information services o AIS) i els serveis d’iniciació de pagaments (payment initiation services o PIS).\nEn primer lloc, els serveis d’agregació de comptes reuneixen tota la informació (despeses i ingressos) dels comptes bancaris d’un usuari. Així, per exemple, una empresa pot accedir a tota la seva informació de tresoreria des d’una plataforma (sigui una app, un web o un programa) i, fins i tot, integrar aquesta informació en el seu enterprise resource planning (ERP) per tenir-la disponible de forma centralitzada i facilitar la presa de decisions.\nEn segon lloc, altres dels usos regulats en la PSD2 són els serveis d’iniciació de pagaments, a través dels quals proveïdors tercers faciliten l’ús de la banca online per fer pagaments digitals. Gràcies a aquests serveis, un consumidor pot pagar les compres per internet sense recórrer a mètodes de pagament com la targeta de crèdit o el compte bancari. En aquest cas, el proveïdor del servei fa d’interfície pont entre el compte del client i el del comerç, i gestiona l’ordre de pagament. D’una banda, simplifica el procés per als clients i segella la privacitat de les seves dades bancàries, i de l’altra, el venedor té seguretat que rebrà el pagament.\nDe fet, encara que aquests dos siguin els únics serveis regulats a través de la nova normativa, la realitat és que les entitats estan començant a obrir totes les API dels seus canals de negoci. Així, qualsevol proveïdor pot fer ús de manera segura de la informació sobre préstecs, crèdits, hipoteques i cobertures de divises, o sobre la mateixa conciliació bancària de les empreses.\nCasos d’ús: des de pagar més tard a gestionar la tresoreria\nLes empreses poden beneficiar-se de l’open banking, per exemple, integrant serveis bancaris en les seves plataformes. Avui hi ha algunes iniciatives que permeten oferir un servei afegit, com per exemple la possibilitat de pagar una compra més endavant. Així, els usuaris poden consultar les opcions de finançament instantani de diversos bancs i seleccionar la que s’ajusti millor al seu perfil.\nAlgunes entitats financeres també estudien la possibilitat d’oferir l’obertura d’un compte des de la plataforma interna d’una empresa. D’aquesta manera, els treballadors d’una companyia poden accedir a aquest servei seguint uns passos senzills i consultar els seus fons o reclamar ingressos.\nTambé van sorgint solucions específiques per a autònoms. Per exemple, apps com Nomo, adreçades a petits empresaris, que els permeten gestionar despeses i rebuts, administrar els impostos i controlar els pagaments de proveïdors en una mateixa plataforma que poden consultar al mòbil en qualsevol moment.\nUn nou sistema d’aliances entre empreses i bancs\nL’open banking suposa un nou model de col·laboració entre entitats financeres, companyies fintech i clients de serveis bancaris. Tot un ecosistema que posa l’usuari al centre i que proporciona aplicacions innovadores que s’ajusten a les seves necessitats. Holzgreve explica que la majoria de sinergies es donen directament entre el banc i les empreses de tecnologia financera.\nA més, Figueredo afirma que aquest desenvolupament suposa el començament d’una nova era de col·laboració bancària: “La banca oberta implica que cadascuna de les parts conegui bé les seves fortaleses i pugui completar-les amb les dels altres per proporcionar als clients productes i serveis innovadors i de més valor afegit”.\nSembla que l’open banking es quedarà entre nosaltres. I encara que sigui una tecnologia relativament recent, és més que probable que l’ús de les API no trigui a estar generalitzat i que disposem d’una oferta bastant àmplia d’aplicacions que utilitzin intensament la infraestructura bancària.\nEconomia Finances Blockchain Ciberseguretat Tendències Eines digitals


Demanen ajuda per evacuar un jove ucraïnès, veí de Figueres, atrapat a Ucraïna - El Gerió Digital\nDemanen ajuda per evacuar un jove ucraïnès, veí de Figueres, atrapat a Ucraïna\nEl noi, de 23 anys, va viatjar al país per acomiadar-se del seu pare, greument malalt\nDilluns, 28 de febrer de 2022 14:30h\nFotografia d'Andrii que s'ha distribuït per les xarxes socials\nLa família d'un jove de 23 anys, de nacionalitat ucraïnesa però resident a Figueres (Alt Empordà) des de fa set anys, demana ajuda per aconseguir evacuar-lo d'Ucraïna. L'Andrii estudia un grau superior d'automoció a l'Institut Monturiol i va viatjar a mitjans de febrer al país per acomiadar-se del seu pare, greument malalt, però l'esclat de la guerra l'ha deixat atrapat.\nLa seva mare, Hanna, diu que com que té passaport ucraïnès tem que el reclamin per integrar-se al servei militar si la situació va a pitjor i vol aconseguir que el jove pugui arribar a la frontera amb Polònia o Moldàvia. "No vull que el meu fill agafi una arma", diu la mare.\nL'Andrii va arribar al país el 17 de febrer i a hores d'ara en troba en una ciutat al centre del país. La seva mare demana no concretar la seva ubicació per garantir la seguretat del seu fill però assegura que, de moment, el noi està a casa amb el seu pare i que estan bé. "de moment, on són no hi ha hagut bombardejos però ahir van començar a saltar les alarmes i hi ha toc de queda", remarca.\n"La Generalitat ha contactat amb ell per correu electrònic i l'alcaldessa de Figueres també ha contactat amb mi i m'ha dit que intentaran ajudar-nos", assegura Hanna.\nElla és ucraïnesa, tot i que fa 20 anys que viu a Figueres, i explica que té molts amics que viuen al país. "Estan bombardejant a la gent, nens....Vull que la gent sàpiga que la gent d'Ucraïna està més unida que mai", afegeix.


GT de Dolor Crònic\nGT de Dolor CrònicSecció de Psicologia Clínica, de la Salut i Psicoteràpia\nLiderar la divulgació, formació i abordatge basats en la MBE en l’àmbit del dolor crònic.\nDonar visibilitat i recolzar el paper del/de la psicòloga en l’abordatge del dolor crònic.\nEmfatitzar el paper indispensable del/de la psicòloga dins d’un equip interdisciplinari en relació al dolor crònic.\nDonar a conèixer les eines que es pot oferir des de la psicologia per un autèntic afrontament actiu i empoderament del pacient.\nFomentar aliances amb altres professionals de la salut que posin en valor el nostre paper fonamental.\nFomentar sinergies i coneixement interdisciplinari.\nMantenir actualitzats els diferents programes que s’apliquen en relació al dolor crònic.\nProposar estudis d’investigació per augmentar l'evidència en aquest camp d’actuació.\nMAYTE SERRAT LÓPEZ Coordinador/a


Palmes a punt pel diumenge de Rams\nFa 45 anys la Dolors va aprendre a elaborar palmes i des de llavors que cada any es passa un mes a l'any trenant i enganxant aquestes fulles de palmera que ben treballades es portaran aquest diumenge a beneir en el dia de Rams. La cistelleria Ayats de Palamós és un dels punts de venda de palmes i palmons artesanals. La Dolors amb l'any nou encarrega els palmons de 3 metres del palmar d'Elx que quan arriben a un mes del diumenge de Rams ha de tallar, separar i començar-los-hi a donar forma per convertir-los en aquestes petites obres d'artesania que els padrins i padrines regalen als seus fillols. La Dolors pot dedicar 3 hores en fer una palma de dos pisos.\nLa societat és cada dia més laica però hi ha cites al calendari que segueixen tenint molts seguidors i el diumenge de Rams és un d'aquests dies que aconsegueix èxit de convocatòria davant les parròquies.\nDes de Palamós la Dolors assegura que es manté viva la tradició de regalar la palma i tot i que ha evolucionat segueix sent un dia per mudar-se, decorar la palma amb llaços o llaminadures i sortir a fer el vermut després de la benedicció.\nAquestes mans trenen centenars de palmes. Tot i que tinguin formes similars n'hi ha de totes les mides adaptant-les a la mà que les ha d'aixecar. Dilluns ja podrem penjar la palma al balcó com es feia antigament, cremar-la al foc perquè porti sort o deixar-la secar fins que ens en cansem.


Notícies - L'adaptació cinematogràfica de 'La chica del tren' arriba a la cartellera de Sant Cugat\nEmily Blunt protagonitza la pel·lícula\nel 21/oct/16 Alba Triadó / Acn Cultura PDF\nL'adaptació cinematogràfica de l'èxit de vendes de Paula Hawkins, 'La chica del tren', arriba als cinemes de Sant Cugat. Emily Blunt es posa a la pell d'una dona que canvia de vida després del seu divorci i, de sobte, passa a ser la principal sospitosa d'una investigació policial. L'altra proposta de la setmana és 'El contable', protagonitzada per Ben Affleck, que entra a la gran pantalla per abordar la història d'un geni de les matemàtiques que utilitza el seu do per treballar per a organitzacions delictives.\n'La chica del tren' és una adaptació del llibre de Paula Hawkins, del qual s'han venut més de dos milions de còpies a tot el món. Rachel Watson (Emily Blunt) és una dona amb problemes d'alcoholisme que no ha superat el seu divorci. Per això, cada matí quan va a la feina en tren imagina la vida perfecta d'una família que viu al costat de la via. Tot es complica quan Rachel observa un succés impactant relacionat amb aquesta casa i avisa la policia. La investigació traurà a la llum proves que la situaran com una de les principals sospitoses, fins al punt que ni ella mateixa no estarà segura de la seva innocència.\nLa cinta narra la història de Christian Wolf (Ben Affleck), un home amb dificultats socials i grans habilitats per als números que porta una doble vida. D'una banda, fingeix treballar en una petita gestoria però, realment, es guanya la vida com a assassí i comptable per a nombroses organitzacions criminals.


El PP presidirà la Junta d’Andalusia i Ciutadans, el Parlament | Espanya | EL PAÍS Catalunya\nSevilla 26 DES 2018 - 19:26\tCET\nMoreno i Marín, al Parlament andalús. ALEJANDRO RUESGA / En vídeo: declaracions del dos líders polítics.\nCiutadans ha acordat amb el PP presidir el Parlament d’Andalusia. Aquesta opció deixa via lliure al líder regional del PP, Juan Manuel Moreno, a presentar-se com a candidat a la investidura. El líder territorial dels taronges, Juan Marín, ha reconegut aquesta tarda que "la presidència de la Junta no serà un obstacle per al canvi de Govern" a la comunitat. Un cop aparaulat l'acord queda per decidir la composició de la resta de la Mesa i la de l’Executiu. Els d’Albert Rivera volen evitar costi el que costi vincular de manera directa la presidència de la Cambra andalusa amb els vots de Vox (una premissa inexorable) i busquen sumar Endavant Andalusia a l'acord.\nPer a l'òrgan de control de la Cambra, Ciutadans planteja que les vicepresidències siguin per al PP, el PSOE i Endavant Andalusia, amb un lloc cedit per a la formació taronja, i les secretaries per al PSOE, el PP i Vox, a qui els populars deixarien la seva cadira. El partit d'extrema dreta està d'acord amb el repartiment que proposa Marín, però la coalició d'esquerres encara ha de decidir si se suma a l'oferta de Ciutadans.\n"És més que previsible que jo sigui el proper president de la Junta", ha reconegut el mateix Moreno, minuts després que Marín assegurés que hi haurà "sí o sí un Govern de canvi a Andalusia conformat pel PP i Ciutadans". Les negociacions sobre la composició de l’Executiu no han començat oficialment, però estan molt avançades, confirmen fonts de totes dues formacions. El president dels populars andalusos vol que l'esbós pugui estar tancat "cinc dies abans de la investidura", ha reconegut aquest dimecres.\nCiutadans no ha volgut revelar qui serà el seu candidat per presidir la Cambra andalusa fins que no sàpiga si Endavant Andalusia accepta la seva proposta de conformació de la Mesa. Només així es podrà constatar si la composició és paritària. Els de Rivera volen evitar qualsevol maniobra del PSOE que possibiliti l'anul·lació de la distribució de l'òrgan de control per falta de paritat entre els representants. El nom que sona amb més força és el de Marta Bosquet, diputada per Almeria i qui ha liderat l'equip negociador del programa de Govern amb el PP.\nLa presidència del Parlament és un lloc estratègic per a l'esdevenir de la legislatura, ja que té la potestat d'accelerar, retardar i fins i tot bloquejar les propostes que procedeixen de l’Executiu i és clau per a la convocatòria del ple d'investidura i la selecció del candidat. Si, com ja ha assegurat la dirigent socialista, Susana Díaz presentés la seva candidatura a dirigir la Junta, el president és qui, després de consultar els portaveus dels grups parlamentaris, designarà qui tingui més suports, que, a priori, seria Moreno. El mateix president del PP andalús ha reconegut aquesta tarda que pretén ser investit cap al 16 de gener.


Comprar Clos Canarelli Vin de Corse Figari Bio 2017 | Preu i opinions a Uvinum\n24,90€ (Preu aproximat)\nGràcies! Ens posarem en contacte tan aviat com Clos Canarelli Vin de Corse Figari Bio 2017 estigui a la venda a Uvinum.\nSi et va agradar Clos Canarelli Vin de Corse Figari Bio 2017, també pots gaudir de ...\nNOTA DE TAST: Vista: porpra. Nas: aromes de pruna, de figa, de cuir i notes finament torrefactes i de pebre. Boca: tanins fosos i amb raça, bona longitud al final. DENOMINACIÓ D'ORIGEN: Figari RAÏMS: Niellucciu. + ELABORACIÓ: elaborat segons els mètodes de l'agricultura biològica. MARIDATGE: carns blanques, carns vermelles i formatges forts. TEMPERATURA DE SERVEI RECOMANADA: 12-14 ºC GRADUACIÓ ALCOHÒLICA: 13,5%\nElaboració de Clos Canarelli Vin de Corse Figari Bio 2017\nNas: aromes de pruna, de figa, de cuir i notes finament torrefactes i de pebre.\nBoca: tanins fosos i amb raça, bona longitud al final.\nDENOMINACIÓ D'ORIGEN: Figari\nRAÏMS: Niellucciu. +\nELABORACIÓ: elaborat segons els mètodes de l'agricultura biològica.\nMARIDATGE: carns blanques, carns vermelles i formatges forts.\nOpinions sobre Clos Canarelli Vin de Corse Figari Bio 2017\nLa teva puntuació de Clos Canarelli Vin de Corse Figari Bio 2017:Puntua Clos Canarelli Vin de Corse Figari Bio 2017:\nEl Clos Canarelli és una de les zones més famoses de Còrsega! Aquesta collita 2017 mostra el caràcter amb aromes de pruna, figa, cuir i notes torrades i finament pebre. En boca és potent, perfectament estructurat per passar els propers anys ...\nSi vols comprar Clos Canarelli Vin de Corse Figari Bio 2017, a Uvinum trobaràs els millors preus de Vi negre Vin de Corse - Figari.